b'\n_START_ARTICLE_\nNedenes\n_START_SECTION_\nLen, amt og fylke\n_START_PARAGRAPH_\nNedenes len var p\xc3\xa5 1600-tallet et s\xc3\xa5kalt sm\xc3\xa5len innen Agdesiden hovedlen sammen med R\xc3\xa5byggelaget og Mandal og Lister. I forbindelse med overgangen fra lensstyre til amtsstyre ble len erstattet med amt i 1662. 6. mai 1682 ble stiftamtmannen i Kristiansand ogs\xc3\xa5 amtmann i Nedenes. P\xc3\xa5 denne tiden h\xc3\xb8rte ogs\xc3\xa5 Bamble fogderi sammen med Nedenes, men dette omr\xc3\xa5det ble senere tilbakef\xc3\xb8rt til Bratsberg._NEWLINE_Nedenes og R\xc3\xa5byggelaget ble p\xc3\xa5 nytt eget amt fra 22. mai 1815 i hht. Kongelig resolusjon av 16. mars 1815. Senere, sannsynligvis i andre halvpart av 1800-tallet, ble navnet endret til Nedenes amt. 1. januar 1919 ble Nedenes amt til Aust-Agder fylke.'